title: Vykonávacie nariadenie Rady (EÚ) 2018/388 z 12. marca 2018, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
               13.3.2018

               SK

               Úradný vestník Európskej únie

               L 69/11

         VYKONÁVACIE NARIADENIE RADY (EÚ) 2018/388
   z 12. marca 2018,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1 a 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. marca 2014 prijala nariadenie (EÚ) č. 269/2014.

               (2)

               Na základe preskúmania zo strany Rady by sa informácie o určitých osobách a subjektoch uvedených v prílohe I k nariadeniu (EÚ) č. 269/2014 mali zmeniť.

               (3)

               Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 269/2014 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. marca 2018

            Za Radu

            predseda

         E. KARANIKOLOV

      (1)  Ú. v. EÚ L 78, 17.3.2014, s. 6.

      PRÍLOHA
      Záznamy týkajúce sa osôb a subjektov uvedených nižšie, ako sú uvedené v prílohe I k nariadeniu (EÚ) č. 269/2014, sa nahrádzajú týmito záznamami:
      Osoby:

                     Meno

                     Informácie o totožnosti

                     Odôvodnenie

                     Dátum zaradenia na zoznam

                     „3.

                     Rustam Ilmirovich TEMIRGALIEV (Рустам Ильмирович ТЕМИРГАЛИЕВ)
                     Rustam Ilmyrovych TEMIRHALIIEV (Рустам Iльмирович ТЕМIРГАЛIЄВ)

                     Dátum narodenia: 15.8.1976
                     Miesto narodenia: Ulan-Ude, Burjatská ASSR (RSFSR)

                     Ako bývalý podpredseda krymskej vlády zohrával významnú úlohu pri rozhodovaní ‚najvyššej rady‘ o ‚referende‘ proti územnej celistvosti Ukrajiny, ktoré sa uskutočnilo 16. marca 2014. Aktívne sa angažoval za začlenenie Krymu do Ruskej federácie.
                     Zo svojej funkcie ‚prvého podpredsedu vlády‘ tzv. ‚Krymskej republiky‘ odstúpil 11. júna 2014. V súčasnosti pôsobí ako generálny riaditeľ správcovskej spoločnosti Rusko-čínskeho investičného fondu pre regionálny rozvoj.
                     Naďalej aktívne podporuje separatistické činnosti alebo politiky.

                     17.3.2014

                     6.

                     Pyotr Anatoliyovych ZIMA
                     (Пётр Анатольевич ЗИМА)
                     Petro Anatoliyovych ZYMA
                     (Петро Анатолiйович ЗИМА)

                     Dátum narodenia: 18.1.1970 alebo 29. marca 1965
                     Miesto narodenia: Artemivsk (Артемовск) (v roku 2016 premenovaný naspäť na Bachmut/Бахмут), Donecká oblasť, Ukrajina

                     ‚Predseda vlády‘ Aksionov vymenoval Zimu 3. marca 2014 za nového riaditeľa Krymskej bezpečnostnej služby (SBU) a Zima toto vymenovanie prijal. Ruskej spravodajskej službe (FSB) poskytol dôležité informácie vrátane databázy. Tieto informácie zahŕňali informácie o euro-majdanských aktivistoch a ochrancoch ľudských práv na Kryme. Zohrával dôležitú úlohu pri vytváraní prekážok ukrajinským orgánom v kontrole krymského územia. Bývalí dôstojníci SBU na Kryme vyhlásili 11. marca 2014 vytvorenie nezávislej Krymskej bezpečnostnej služby.

                     17.3.2014

                     9.

                     Viktor Alekseevich OZEROV
                     (Виктор Алексеевич ОЗЕРОВ)

                     Dátum narodenia: 5.1.1958
                     Miesto narodenia: Abakan, Chakasko

                     Bývalý predseda Výboru Federálnej rady Ruskej federácie pre bezpečnosť a obranu.
                     Ozerov 1. marca 2014 vo federálnej rade v mene Výboru federálnej rady pre bezpečnosť a obranu verejne podporil nasadenie ruských síl na Ukrajine.
                     V júli 2017 odstúpil z funkcie predsedu výboru pre bezpečnosť a obranu. Naďalej zostáva členom federálnej rady a je tiež členom Výboru pre internú reguláciu a parlamentné záležitosti.
                     10. októbra 2017 bol vydaný výnos N 372-SF, na základe ktorého sa Ozerov stáva členom dočasnej komisie federálnej rady pre ochranu štátnej zvrchovanosti a predchádzanie zasahovaniu do vnútorných záležitostí Ruskej federácie.

                     17.3.2014

                     14.

                     Aleksandr Borisovich TOTOONOV
                     (Александр Борисович ТОТООНОВ)

                     Dátum narodenia: 3.4.1957
                     Miesto narodenia: Ordžonikidze, Severné Osetsko

                     Bývalý člen Výboru Federálnej rady Ruskej federácie pre medzinárodné záležitosti. Jeho pôsobenie vo funkcii člena Federálnej rady Ruskej federácie sa skončilo v septembri 2017.
                     V súčasnosti je poslancom Parlamentu Severného Osetska.
                     Totoonov 1. marca 2014 vo federálnej rade verejne podporil nasadenie ruských síl na Ukrajine.

                     17.3.2014

                     28.

                     Valery Vladimirovich KULIKOV
                     (Валерий Владимирович КУЛИКОВ)

                     Dátum narodenia: 1.9.1956
                     Miesto narodenia: Záporožie, (Ukrajinská SSR)

                     Bývalý zástupca veliteľa čiernomorskej flotily, kontradmirál.
                     Zodpovedný za velenie ruským silám pri okupácii ukrajinského zvrchovaného územia.
                     Výnosom prezidenta Ruskej federácie z 26. septembra 2017 bol z tejto funkcie aj z vojenskej služby prepustený.

                     21.3.2014

                     31.

                     Valery Kirillovich MEDVEDEV
                     (Валерий Кириллович МЕДВЕДЕВ)
                     Valeriy Kyrylovych MEDVEDIEV
                     (Валерiй Кирилович МЕДВЕДЄВ)

                     Dátum narodenia: 21.8.1946
                     Miesto narodenia: Šmakovka, Primorská oblasť

                     Bývalý predseda Sevastopolskej volebnej komisie (do 26. mája 2017). Zodpovedný za vykonanie krymského referenda. V rámci ruského systému je zodpovedný za podpísanie výsledkov referenda.

                     21.3.2014

                     33.

                     Elena Borisovna MIZULINA (rodená DMITRIYEVA)
                     (Елена Борисовна МИЗУЛИНА (rodená ДМИТРИЕВА))

                     Dátum narodenia: 9.12.1954
                     Miesto narodenia: Bui, Kostromská oblasť

                     Bývalá poslankyňa Štátnej dumy. Iniciátorka a spolunavrhovateľka nedávnych legislatívnych návrhov v Rusku, ktoré majú umožniť regiónom iných krajín pripojiť sa k Rusku bez toho, aby s tým najskôr súhlasili ústredné orgány týchto krajín.
                     K septembru 2015 členka federálnej rady za Omskú oblasť. V súčasnosti podpredsedníčka Výboru federálnej rady pre ústavné právo a budovanie štátu.

                     21.3.2014

                     51.

                     Vladimir Nikolaevich PLIGIN
                     (Владимир Николаевич ПЛИГИН)

                     Dátum narodenia: 19.5.1960
                     Miesto narodenia: Ignatovo, Vologodská oblasť, ZSSR

                     Bývalý poslanec Štátnej dumy a bývalý predseda ústavnoprávneho výboru Štátnej dumy. Zodpovedný za pomoc pri prijímaní právnych predpisov o anexii Krymu a Sevastopolu k Ruskej federácii.
                     Člen Najvyššej rady strany Jednotné Rusko.

                     12.5.2014

                     53.

                     Oleg Grigorievich KOZYURA (Олег Григорьевич КОЗЮРА)
                     Oleh Hryhorovych KOZYURA (Олег Григорович КОЗЮРА)

                     Dátum narodenia: 30.12.1965 alebo 19.12.1962
                     Miesto narodenia: Simferopol, Krym alebo Záporožie

                     Bývalý riaditeľ Federálneho migračného úradu pre Sevastopol. Zodpovedný za systematické a zrýchlené vydávanie ruských cestovných pasov obyvateľom Sevastopola.
                     Od októbra 2016 je vedúcim úradu Legislatívneho zhromaždenia Sevastopola.

                     12.5.2014

                     59.

                     Aleksandr Sergeevich MALYKHIN,
                     Alexander Sergeevich MALYHIN
                     (Александр Сергеевич МАЛЫХИН)
                     Oleksandr Serhiyovych (Sergiyovych) MALYKHIN
                     (Олександр Сергiйович МАЛИХIН)

                     Dátum narodenia: 12.1.1981

                     Bývalý vedúci ústrednej volebnej komisie ‚Luhanskej ľudovej republiky‘. Aktívne organizoval referendum o sebaurčení ‚Luhanskej ľudovej republiky‘, ktoré sa uskutočnilo 11. mája 2014.
                     Naďalej aktívne podporuje separatistické politiky.

                     12.5.2014

                     66.

                     Marat Faatovich BASHIROV
                     (Марат Фаатович БАШИРОВ)

                     Dátum narodenia: 20.1.1964
                     Miesto narodenia: Iževsk, Ruská federácia

                     Bývalý tzv. ‚predseda Rady ministrov Luhanskej ľudovej republiky‘, potvrdený 8. júla 2014.
                     Zodpovedný za separatistické ‚vládne‘ činnosti tzv. ‚vlády Luhanskej ľudovej republiky‘.
                     Naďalej podporuje separatistické štruktúry LNR.

                     12.7.2014

                     70.

                     Igor PLOTNITSKY,
                     Igor Venediktovich PLOTNITSKII
                     (Игорь Венедиктович ПЛОТНИЦКИЙ)
                     Ihor (Igor) Venedyktovych PLOTNYTSKYY
                     (Iгор Венедиктович ПЛОТНИЦЬКИЙ)

                     Dátum narodenia: 24.6.1964 alebo 25.6.1964 alebo 26.6.1964
                     Miesto narodenia: Luhansk (možno v Kelmenci, Černovická oblasť)

                     Bývalý tzv. ‚minister obrany‘ a bývalá tzv. ‚hlava‘‚Luhanskej ľudovej republiky‘.
                     Zodpovedný za separatistické ‚vládne‘ činnosti tzv. ‚vlády Luhanskej ľudovej republiky‘.
                     Naďalej vykonáva ‚vládne‘ činnosti tzv. ‚vlády Luhanskej ľudovej republiky‘ ako osobitný vyslanec tzv. ‚Luhanskej ľudovej republiky‘ pre plnenie minských dohôd.

                     12.7.2014

                     77.

                     Boris Vyacheslavovich GRYZLOV
                     (Борис Вячеславович ГРЫЗЛОВ)

                     Dátum narodenia: 15.12.1950
                     Miesto narodenia: Vladivostok

                     Bývalý stály člen Bezpečnostnej rady Ruskej federácie. Ako člen Bezpečnostnej rady, ktorá poskytuje poradenstvo v oblasti národnej bezpečnosti a koordinuje ju, sa zapájal do formovania politiky ruskej vlády, ktorá ohrozuje územnú celistvosť, zvrchovanosť a nezávislosť Ukrajiny.
                     Stále je členom Najvyššej rady strany Jednotné Rusko.

                     25.7.2014

                     84.

                     Fyodor Dmitrievich BEREZIN
                     (Фëдор Дмитриевич БЕРЕЗИН),
                     Fedir Dmytrovych BEREZIN
                     (Федiр Дмитрович БЕРЕЗIН)

                     Dátum narodenia: 7.2.1960
                     Miesto narodenia: Doneck

                     Bývalý tzv. ‚námestník ministra obrany‘ tzv. ‚Doneckej ľudovej republiky‘. Spolupracuje s Igorom Strelkovom/Girkinom, ktorý je zodpovedný za konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny. Tým, že prijal a vykonával túto funkciu, Berezin podporuje činnosť a politiky, ktoré narúšajú územnú celistvosť, zvrchovanosť a nezávislosť Ukrajiny. Naďalej aktívne podporuje separatistické činnosti a politiky. Súčasný predseda Rady Únie spisovateľov DNR.

                     25.7.2014

                     90.

                     Boris Alekseevich LITVINOV
                     (Борис Алексеевич ЛИТВИНОВ)
                     Borys Oleksiyovych LYTVYNOV
                     (Борис Олексiйович ЛИТВИНОВ)

                     Dátum narodenia: 13.1.1954
                     Miesto narodenia: Dzeržinsk, Donecká oblasť

                     Bývalý člen tzv. ‚Ľudovej rady‘ a bývalý predseda tzv. ‚Najvyššej rady‘ tzv. ‚Doneckej ľudovej republiky‘, ktorý pomáhal vytvárať politiky a organizovať protiprávne ‚referendum‘ vedúce k vyhláseniu tzv. ‚Doneckej ľudovej republiky‘, ktorým sa narušila územná celistvosť, zvrchovanosť a jednota Ukrajiny. Naďalej aktívne podporuje separatistické činnosti a politiky. Súčasný vodca Komunistickej strany DNR.

                     30.7.2014

                     97.

                     Vladimir Petrovich KONONOV (alias ‚Tsar‘)
                     (Владимир Петровнч КОНОНОВ)
                     Volodymyr Petrovych KONONOV
                     (Володимир Петрович КОНОНОВ)

                     Dátum narodenia: 14.10.1974
                     Miesto narodenia: Gorsky, Luhanská oblasť

                     Od 14. augusta 2014 nahradil Igora Strelkova/Girkina vo funkcii tzv. ‚ministra obrany‘‚Doneckej ľudovej republiky‘. Od apríla 2014 údajne velí divízii separatistov v Donecku a sľúbil, že vyrieši strategickú úlohu odrazenia vojenskej agresie Ukrajiny. Kononov preto podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny.

                     12.9.2014

                     103.

                     Aleksandr Akimovich KARAMAN
                     (Александр Акимович КАРАМАН),
                     Alexandru CARAMAN

                     Dátum narodenia: 26.7.1956
                     Miesto narodenia: Cioburciu, okres Slobozia (dnešná Moldavská republika)

                     Bývalý tzv. ‚podpredseda vlády pre sociálne záležitosti‘‚Doneckej ľudovej republiky‘. Spojený s Vladimirom Anťufejevom, ktorý bol zodpovedný za separatistické ‚vládne‘ aktivity tzv. ‚vlády Doneckej ľudovej republiky‘. Tým podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny. Chránenec ruského podpredsedu vlády Dmitrija Rogozina. Bývalý vedúci úradu Rady ministrov ‚Doneckej ľudovej republiky‘.
                     Do marca 2017 bol tzv. ‚splnomocneným zástupcom prezidenta‘ tzv. ‚Podnesterskej moldavskej republiky‘ v Ruskej federácii.

                     12.9.2014

                     108.

                     Vladimir Abdualiyevich VASILYEV
                     (Владимир Абдуалиевич ВАСИЛЬЕВ)

                     Dátum narodenia: 11.8.1949
                     Miesto narodenia: Klin

                     Bývalý podpredseda Štátnej dumy. 20. marca 2014 hlasoval za návrh federálneho ústavného zákona ‚o prijatí Krymskej republiky do Ruskej federácie a vytvorení nových federálnych celkov v rámci Ruskej federácie – Krymskej republiky a mesta Sevastopol s federálnym štatútom‘.
                     Prezidentským výnosom bol v októbri 2017 vymenovaný za úradujúcu hlavu Dagestanskej republiky.

                     12.9.2014

                     111.

                     Vladimir Stepanovich NIKITIN
                     (Владимир Степанович НИКИТИН)

                     Dátum narodenia: 5.4.1948
                     Miesto narodenia: Opočka

                     Bývalý poslanec Štátnej dumy a bývalý prvý podpredseda Výboru Štátnej dumy pre záležitosti SNŠ, eurázijskú integráciu a vzťahy s krajanmi. 20. marca 2014 hlasoval za návrh federálneho ústavného zákona ‚o prijatí Krymskej republiky do Ruskej federácie a vytvorení nových federálnych celkov v rámci Ruskej federácie – Krymskej republiky a mesta Sevastopol s federálnym štatútom‘.
                     Člen prezídia Ústredného výboru Komunistickej strany Ruskej federácie.

                     12.9.2014

                     112.

                     Oleg Vladimirovich LEBEDEV
                     (Олег Владимирович ЛЕБЕДЕВ)

                     Dátum narodenia: 21.3.1964
                     Miesto narodenia: Rudny, Kostanajská oblasť, Kazašská SSR

                     Bývalý poslanec Štátnej dumy a bývalý prvý podpredseda Výboru Štátnej dumy pre záležitosti SNŠ, eurázijskú integráciu a vzťahy s krajanmi. 20. marca 2014 hlasoval za návrh federálneho ústavného zákona ‚o prijatí Krymskej republiky do Ruskej federácie a vytvorení nových federálnych celkov v rámci Ruskej federácie – Krymskej republiky a mesta Sevastopol s federálnym štatútom‘.
                     Naďalej aktívne podporuje separatistické politiky.

                     12.9.2014

                     119.

                     Alexander Mikhailovich BABAKOV
                     (Aлександр Михайлович БАБАКОВ)

                     Dátum narodenia: 8.2.1963
                     Miesto narodenia: Kišiňov

                     Bývalý poslanec Štátnej dumy. Bývalý poslanec Štátnej dumy, predseda výboru Štátnej dumy pre legislatívne ustanovenia týkajúce sa vývoja vojensko-priemyselného komplexu Ruskej federácie. Je významným členom strany ‚Jednotné Rusko‘ a podnikateľom s veľkými investíciami na Ukrajine a na Kryme.
                     20. marca 2014 hlasoval za návrh federálneho ústavného zákona ‚o prijatí Krymskej republiky do Ruskej federácie a vytvorení nových federálnych celkov v rámci Ruskej federácie – Krymskej republiky a mesta Sevastopol s federálnym štatútom.‘
                     V súčasnosti člen Federálnej rady Ruskej federácie. Podpredseda Výboru pre zahraničné veci.

                     12.9.2014

                     123.

                     Yuriy Viktorovich SIVOKONENKO (alias Yuriy SIVOKONENKO, Yury SIVOKONENKO, Yury SYVOKONENKO)
                     (Юрий Викторович СИВОКОНЕНКО)

                     Dátum narodenia: 7.8.1957
                     Miesto narodenia: Stalino (teraz Doneck)

                     Poslanec ‚Parlamentu‘ tzv. ‚Doneckej ľudovej republiky‘, predseda verejného združenia Zväz veteránov Donbaského berkutu a člen verejného hnutia ‚Slobodný Donbas‘. Kandidoval v tzv. ‚voľbách‘, ktoré sa konali 2. novembra 2014, na post ‚hlavy‘ tzv. ‚Doneckej ľudovej republiky‘. Tieto voľby boli v rozpore s ukrajinským právom, a preto boli protiprávne.
                     Prevzatím a vykonávaním tejto funkcie a tým, že sa oficiálne zúčastnil na protiprávnych ‚voľbách‘ ako kandidát, aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                     Naďalej je členom tzv. ‚Národnej rady Doneckej ľudovej republiky‘.

                     29.11.2014

                     125.

                     Ravil Zakarievich KHALIKOV
                     (Равиль Закариевич ХАЛИКОВ)
                     Ravil Zakariyovych KHALIKOV
                     (Равiль Закарiйович ХАЛIКОВ)

                     Dátum narodenia: 23.2.1969
                     Miesto narodenia: Belozernoje, Romodanovský rajón, ZSSR

                     Bývalý tzv. ‚prvý podpredseda vlády‘ a bývalý ‚generálny prokurátor‘‚Doneckej ľudovej republiky‘.
                     Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                     V súčasnosti je ‚asistentom‘ vedúceho moskovskej pobočky Vyšetrovacieho výboru Ruskej federácie (GSU SK).

                     29.11.2014

                     126.

                     Dmitry Aleksandrovich SEMYONOV
                     Dmitrii Aleksandrovich SEMENOV
                     (Дмитрий Александрович СЕМЕНОВ)

                     Dátum narodenia: 3.2.1963
                     Miesto narodenia: Moskva

                     Bývalý ‚podpredseda vlády pre financie‘ takzvanej ‚Luhanskej ľudovej republiky‘.
                     Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                     Naďalej aktívne podporuje separatistické štruktúry LNR.

                     29.11.2014

                     140.

                     Sergey Yurevich IGNATOV (alias KUZOVLEV alias TAMBOV)
                     (Сергей Юрьевич ИГНАТОВ alias КУЗОВЛЕВ alias ТAMБOB).

                     Dátum narodenia: 7.1.1967
                     Miesto narodenia: Mičurinsk, Tambovská oblasť
                     Мичуринск, Тамбовская область

                     Bývalý tzv. hlavný veliteľ ľudových milícií ‚Luhanskej ľudovej republiky‘.
                     Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.
                     Veliteľ 8. armády ruských ozbrojených síl.

                     16.2.2015

                     145.

                     Olga Igoreva BESEDINA
                     (Ольга Игорева БЕСЕДИНА)
                     Olha Ihorivna BESEDINA
                     (Ольга Iгорiвна БЕСЕДIНА)

                     Dátum narodenia: 10.12.1976
                     Miesto narodenia: Luhansk

                     Bývalá tzv. ‚ministerka pre hospodársky rozvoj a obchod‘ tzv. ‚Luhanskej ľudovej republiky‘.
                     Prevzatím a vykonávaním tejto funkcie aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovala.
                     V súčasnosti vedúca oddelenia pre zahraničnú ekonomiku kancelárie predsedu ‚Luhanskej správy‘.

                     16.2.2015

                     146.

                     Zaur Raufovich ISMAILOV
                     (Заур Рауфович ИСМАИЛОВ)
                     Zaur Raufovych ISMAYILOV
                     (Заур Рауфович IСМАЇЛОВ)

                     Dátum narodenia: 25.7.1978 (alebo 23.3.1975)
                     Miesto narodenia: Krasny Luč, Vorošilovgrad, Luhanská oblasť

                     Bývalý tzv. ‚generálny prokurátor‘ tzv. ‚Luhanskej ľudovej republiky‘ (do októbra 2017).
                     Prevzatím a vykonávaním tejto funkcie aktívne podporoval činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                     16.2.2015

                     147.

                     Anatoly Ivanovich ANTONOV (Анатолий Иванович АНТОНОВ)

                     Dátum narodenia: 15.5.1955
                     Miesto narodenia: Omsk

                     Bývalý námestník ministra obrany, ktorý sa v tejto funkcii podieľal na podpore nasadenia ruských jednotiek na Ukrajine.
                     Podľa súčasného ruského ministerstva obrany sa v tejto funkcii podieľal na formovaní a vykonávaní politiky ruskej vlády. Tieto politiky ohrozujú územnú celistvosť, zvrchovanosť a nezávislosť Ukrajiny.
                     K 28. decembru 2016 bol námestníkom ministra zahraničných vecí.
                     Zastáva funkciu veľvyslanca v diplomatickom zbore Ruskej federácie.

                     16.2.2015

                     153.

                     Konstantin Mikhailovich BAKHAREV
                     (Константин Михайлович БАХАРЕВ)

                     Dátum narodenia: 20.10.1972
                     Miesto narodenia: Simferopol, Ukrajinská SSR

                     Poslanec Štátnej dumy, zvolený za protiprávne anektovanú Krymskú autonómnu republiku.
                     Člen Výboru Dumy pre kontrolu a reguláciu.
                     V marci 2014 bol Bakharev vymenovaný za podpredsedu štátnej rady tzv. ‚Krymskej republiky‘ a v auguste 2014 za prvého podpredsedu tohto orgánu. Priznal svoju osobnú účasť na udalostiach z roku 2014, ktoré viedli k protiprávnej anexii Krymu a Sevastopola, ktoré verejne podporil, a to aj v rozhovore uverejnenom na stránke gazetakrimea.ru 22. marca 2016 a na stránke c-pravda.ru 23. augusta 2016. ‚Orgánmi‘‚Krymskej republiky‘ bol ocenený radom ‚Za oddanosť službe‘.

                     9.11.2016

                     154.

                     Dmitry Anatolievich BELIK
                     (Дмитрий Анатольевич БЕЛИК)

                     Dátum narodenia: 17.10.1969
                     Miesto narodenia: Kular Ust-Janský okres, Jakutská autonómna SSR

                     Poslanec Štátnej dumy, zvolený za protiprávne anektované mesto Sevastopol.
                     Člen Výboru Dumy pre kontrolu a reguláciu.
                     Ako člen mestskej správy Sevastopola vo februári – marci 2014 podporoval činnosti tzv. ‚ľudového starostu‘ Alexeja Čalija. Verejne priznal svoju účasť na udalostiach z roku 2014, ktoré viedli k protiprávnej anexii Krymu a Sevastopola, ktoré verejne obhajoval, a to aj na svojej osobnej webovej stránke a v rozhovore, ktorý bol uverejnený 21. februára 2016 na stránke nation-news.ru.
                     Za jeho účasť na procese anexie Krymu mu bol udelený ruský štátny rad ‚Za služby vlasti‘ druhého stupňa.

                     9.11.2016

                     160.

                     Sergey Anatolevich TOPOR-GILKA
                     (Сергей Анатольевич ТОПОР-ГИЛКА)

                     Generálny riaditeľ spoločnosti OAO ‚VO TPE‘ až do jej konkurzu, generálny riaditeľ spoločnosti OOO ‚VO TPE‘.
                     Dátum narodenia: 17.2.1970

                     Vo funkcii generálneho riaditeľa spoločnosti OAO ‚VO TPE‘ viedol rokovania so spoločnosťou Siemens Gas Turbine Technologies OOO o nákupe a dodaní plynových turbín pre elektráreň v Tamane v Krasnodarskej oblasti (Ruská federácia). Neskôr ako generálny riaditeľ spoločnosti OOO ‚VO TPE‘ zodpovedal za transfer týchto plynových turbín na Krym. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.

                     4.8.2017

               Subjekty

                     Meno

                     Informácie o totožnosti

                     Odôvodnenie

                     Dátum zaradenia na zoznam

                     3.

                     Tzv. ‚Luhanská ľudová republika‘
                     ‚Луганская народная республика‘
                     ‚Luganskaja narodnaja respublika‘

                     Oficiálne webové sídlo:
                     https://glava-lnr.su/content/konstituciya
                     https://glava-lnr.info/

                     Tzv. ‚Luhanská ľudová republika‘ vznikla 27. apríla 2014.
                     Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                     22. mája 2014 tzv. ‚Donecká ľudová republika‘ a ‚Luhanská ľudová republika‘ vytvorili tzv. ‚Federálny štát Novorusko‘.
                     Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                     Zapája sa tiež do verbovania do separatistickej ‚Juhovýchodnej armády‘ a do iných nezákonných separatistických ozbrojených skupín, čím narúša stabilitu alebo bezpečnosť Ukrajiny.

                     25.7.2014

                     4.

                     Tzv. ‚Donecká ľudová republika‘
                     ‚Донецкая народная республика‘
                     ‚Doneckaja narodnaja respublika‘

                     Oficiálne informácie vrátane Ústavy Doneckej ľudovej republiky a zloženia Najvyššej rady
                     https://dnr-online.ru/

                     Tzv. ‚Donecká ľudová republika‘ bola vyhlásená 7. apríla 2014.
                     Zodpovedná za zorganizovanie nezákonného referenda 11. mája 2014. Vyhlásenie nezávislosti 12. mája 2014.
                     24. mája 2014 tzv. ‚Donecká ľudová republika a Luhanská ľudová republika‘ podpísali dohodu o vytvorení tzv. ‚Federálneho štátu Novorusko‘.
                     Je to v rozpore s ukrajinskou ústavou, a tým aj s medzinárodným právom, čím sa narúša územná celistvosť, zvrchovanosť a nezávislosť Ukrajiny.
                     Zapája sa tiež do verbovania do nezákonných separatistických ozbrojených skupín, čím ohrozuje stabilitu alebo bezpečnosť Ukrajiny.

                     25.7.2014

                     5.

                     Tzv. ‚Federálny štát Novorusko‘
                     ‚Федеративное государство Новороссия‘
                     ‚Federativnoje Gosudarstvo Novorossija‘

                     Oficiálne tlačové správy:
                     http://novorossia.su/official
                     http://novopressa.ru/
                     http://novorossia-tv.ru/
                     http://novorossia.today/
                     http://novorossiia.ru/
                     https://www.novorosinform.org/

                     24. mája 2014 tzv. ‚Donecká ľudová republika‘ a ‚Luhanská ľudová republika‘ podpísali dohodu o vytvorení neuznaného tzv. ‚Federálneho štátu Novorusko‘.
                     Je to v rozpore s ukrajinskou ústavou, a tým aj s medzinárodným právom, čím ohrozuje územnú celistvosť, zvrchovanosť a nezávislosť Ukrajiny.

                     25.7.2014

                     20.

                     Akciová spoločnosť – Závod šumivého vína ‚Novy Svet‘
                     Aкционерное общество ‚Завод шампанских вин ‚Новый Свет‘‘
                     Predtým známy ako Štátny unitárny podnik ‚Krymskej republiky‘ – Závod šumivého vína ‚Novy Svet‘
                     Государственное унитарное предприятие Республики Крым ‚Завод шампанских вин ‚Новый Свет‘‘
                     Gosudarstvennoye unitarnoye predpriyatiye Respubliki Krym ‚Zavod shampanskykh vin ‚Novy Svet‘‘ a ako štátny podnik – Závod šumivého vína ‚Novy Svet‘
                     Государственное предприятие Завод шампанских вин ‚Новый свет‘ (Gosudarstvenoye predpriyatiye Zavod shampanskykh vin ‚Novy Svet‘)

                     298032, Krym, Sudak, Novy Svet, ulica Šalapina 1.
                     298032, Крым, г. Судак, пгт. Новый Свет, ул. Шаляпина, д.1

                     Vlastníctvo tohto subjektu sa previedlo v rozpore s ukrajinským právom. ‚Prezídium Krymského parlamentu‘9. apríla 2014 prijalo rozhodnutie č. 1991-6/14 o zmene uznesenia Štátnej rady ‚Krymskej republiky‘ č. 1836-6/14 z 26. marca 2014 o znárodnení majetku podnikov, inštitúcií a organizácií agropriemyselného komplexu, ktorý sa nachádza na území ‚Krymskej republiky‘, čím vyhlásilo vyvlastnenie majetku štátneho podniku ‚Závod šumivého vína Novy Svet‘ v mene ‚Krymskej republiky‘. Podnik teda de facto skonfiškovali krymské ‚orgány‘. Opätovne zaregistrovaný 4.1.2015 ako Štátny unitárny podnik ‚Krymskej republiky‘‚Závod šumivého vína ‚Novy Svet‘‘ (Государственное унитарное предприятие Республики Крым ‚Завод шампанских вин ‚Новый Свет‘‘). Zakladateľ: Ministerstvo poľnohospodárstva ‚Krymskej republiky‘ (Министерство сельского хозяйства Республики Крым).
                     Opätovne zaregistrovaný po reorganizácii 29.8.2017 ako akciová spoločnosť – Závod šumivého vína ‚Novy svet‘ (Aкционерное общество ‚Завод шампанских вин ‚Новый Свет‘‘). Zakladateľ: Ministerstvo vzťahov k pôde a majetku ‚Krymskej republiky‘ (Министерство земельных и имущественных отношений Республики Крым).

                     25.7.2014

                     21.

                     AKCIOVÁ SPOLOČNOSŤ ALMAZ-ANTEY AIR AND SPACE DEFENCE CORPORATION (AKCIOVÁ SPOLOČNOSŤ VZDUŠNEJ A VESMÍRNEJ OBRANY ALMAZ-ANTEY)
                     Акционерное общество ‚Концерн воздушно-космической обороны ‚Алмаз — Антей‘‘
                     (alias CONCERN ALMAZ-ANTEY; ALMAZ-ANTEY CORP; alias ALMAZ-ANTEY DEFENSE CORPORATION; alias ALMAZ-ANTEY JSC; Концерн ВКО ‚Алмаз – Антей‘);

                     ul. Verejskaja 41, Moskva 121471, Rusko
                     Webová lokalita: almaz-antey.ru;
                     emailová adresa: antey@almaz-antey.ru

                     Almaz-Antey je ruská štátna spoločnosť. Vyrába protilietadlové zbrane vrátane rakiet zem – vzduch, ktoré dodáva ruskej armáde. Ruské orgány poskytujú ťažké zbrane separatistom na východe Ukrajiny, čím prispievajú k destabilizácii Ukrajiny. Separatisti tieto zbrane používajú aj na zostrelenie lietadiel. Ako štátna spoločnosť Almaz-Antey teda prispieva k destabilizácii Ukrajiny.

                     30.7.2014

                     22.

                     DOBROLET alias DOBROLYOT
                     ДОБРОЛЕТ/ДОБРОЛЁТ

                     Kód leteckej spoločnosti: QD
                     Medzinárodná cesta, dom č. 31, budova č. 1, 141411 Moskva
                     141411, г. Москва, Международное ш, дом 31, строение 1
                     Webová lokalita: www.dobrolet.com

                     Dobrolet bola dcérskou spoločnosťou ruskej leteckej spoločnosti vo vlastníctve štátu. Od protiprávnej anexie Krymu Dobrolet ako jediný prevádzkuje lety medzi Moskvou a Simferopolom. Tým uľahčuje integráciu protiprávne anektovanej Krymskej autonómnej republiky do Ruskej federácie a narúša územnú celistvosť, zvrchovanosť a jednotu Ukrajiny.

                     30.7.2014

                     28.

                     Luhanský hospodársky zväz (Luganskij ekonomičeskij sajuz)
                     Луганский экономический союз

                     ‚Sociálna organizácia‘, ktorá postavila kandidátov do protiprávnych tzv. ‚volieb‘2. novembra 2014 v tzv. ‚Luhanskej ľudovej republike‘. Nominovala kandidáta Olega AKIMOVA na post ‚hlavy‘ tzv. ‚Luhanskej ľudovej republiky‘. Tieto ‚voľby‘ sú v rozpore s ukrajinským právom, a preto sú protiprávne.
                     Oficiálnou účasťou na protiprávnych ‚voľbách‘ táto organizácia aktívne podporovala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                     29.11.2014

                     29.

                     Kozácka národná garda
                     Казачья Национальная Гвардия

                     http://казакнацгвард.рф/

                     Ozbrojená separatistická skupina, ktorá aktívne podporuje činnosti, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizuje.
                     Keďže jej velí Nikolaj KOZICYN, je v spojení s touto osobou zaradenou na zoznam.
                     Údajne tvorí časť tzv. ‚Druhého armádneho zboru‘‚Luhanskej ľudovej republiky‘.

                     16.2.2015

                     41.

                     Štátny unitárny podnik ‚Krymskej republiky‘‚Krymské námorné prístavy‘
                     (‚Государственное унитарное предприятие Республики Крым ‚Крымские морские порты‘‘), vrátane pobočiek:

                                 —

                                 Feodosijský komerčný prístav,

                                 —

                                 Kerčská preprava,

                                 —

                                 Kerčský komerčný prístav.

                                 Ulica Kirova 28

                                 Kerč 298312

                                 Krym

                           (298312, Крым, гор. Керчь, ул. Кирова, дом 28)

                     ‚Krymský parlament‘ prijal 17. marca 2014 uznesenie č. 1757-6/14 o znárodnení niektorých spoločností patriacich ukrajinským ministerstvám infraštruktúry alebo poľnohospodárstva a 26. marca 2014 uznesenie č. 1865-6/14 o štátnom podniku ‚Krymské námorné prístavy‘ (‚О Государственном предприятии ‚Крымские морские порты‘‘), ktorými vyhlásil vyvlastnenie majetku patriaceho viacerým štátnym podnikom, ktoré sa zlúčili do Štátneho unitárneho podniku ‚Krymskej republiky‘, ‚Krymské námorné prístavy‘, v mene ‚Krymskej republiky‘. Krymské ‚orgány‘ teda de facto tieto podniky skonfiškovali a podnik ‚Krymské námorné prístavy‘ mal prospech z nezákonného prevodu ich majetku.

                     16.9.2017“


title: Vykonávacie nariadenie Komisie (EÚ) 2018/390 z 12. marca 2018, ktorým sa mení vykonávacie nariadenie (EÚ) č. 1419/2013 o uznávaní organizácií výrobcov a medziodvetvových organizácií, o rozširovaní pravidiel organizácií výrobcov a medziodvetvových organizácií a o uverejňovaní spúšťacích cien v zmysle nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry

text:
               13.3.2018

               SK

               Úradný vestník Európskej únie

               L 69/44

         VYKONÁVACIE NARIADENIE KOMISIE (EÚ) 2018/390
   z 12. marca 2018,
   ktorým sa mení vykonávacie nariadenie (EÚ) č. 1419/2013 o uznávaní organizácií výrobcov a medziodvetvových organizácií, o rozširovaní pravidiel organizácií výrobcov a medziodvetvových organizácií a o uverejňovaní spúšťacích cien v zmysle nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1379/2013 z 11. decembra 2013 o spoločnej organizácii trhov s produktmi rybolovu a akvakultúry, ktorým sa menia nariadenia Rady (ES) č. 1184/2006 a (ES) č. 1224/2009 a zrušuje nariadenie Rady (ES) č. 104/2000 (1), a najmä na jeho článok 21,
   keďže:

               (1)

               Podľa článku 20 ods. 2 nariadenia (EÚ) č. 1379/2013 sú členské štáty povinné oznámiť Komisii každé rozhodnutie udeliť alebo odňať uznanie organizácií výrobcov alebo medziodvetvových organizácií.

               (2)

               Vo vykonávacom nariadení Komisie (EÚ) č. 1419/2013 (2) sa špecifikuje formát, časové lehoty a postupy v prípade oznamovania daných rozhodnutí.

               (3)

               Komisia prijala 7. decembra 2016 novú organizačnú štruktúru Generálneho riaditeľstva pre námorné záležitosti a rybárstvo, ktorá platí od 1. januára 2017.

               (4)

               Aby sa zohľadnila táto organizačná zmena a prípadné ďalšie organizačné zmeny v budúcnosti, je potrebné zmeniť postup oznamovania rozhodnutí udeliť alebo odňať uznanie organizácií výrobcov alebo medziodvetvových organizácií.

               (5)

               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   V článku 4 vykonávacieho nariadenia (EÚ) č. 1419/2013 sa odsek 3 nahrádza takto:

      „3.   Oznámenia sa zasielajú v súbore formátu XML, pričom jeden súbor zodpovedá jednému oznámeniu. Súbor vo formáte XML sa odošle Komisii ako príloha na emailovú adresu, ktorú poskytne Komisia, s predmetom: communication on POs/IBOs.“

   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 354, 28.12.2013, s. 1.

      (2)  Vykonávacie nariadenie Komisie (EÚ) č. 1419/2013 zo 17. decembra 2013 o uznávaní organizácií výrobcov a medziodvetvových organizácií, o rozširovaní pravidiel organizácií výrobcov a medziodvetvových organizácií a o uverejňovaní spúšťacích cien v zmysle nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry (Ú. v. EÚ L 353, 28.12.2013, s. 43).


title: Vykonávacie nariadenie Komisie (EÚ) 2018/396 z 13. marca 2018, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
               14.3.2018

               SK

               Úradný vestník Európskej únie

               L 71/36

         VYKONÁVACIE NARIADENIE KOMISIE (EÚ) 2018/396
   z 13. marca 2018,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. e),
   keďže:

               (1)

               Nariadením (EHS) č. 2658/87 sa stanovila nomenklatúra tovaru (ďalej len „kombinovaná nomenklatúra“ alebo „KN“), ktorá je uvedená v prílohe I k uvedenému nariadeniu.

               (2)

               V doplnkovej poznámke 10 k 22. kapitole druhej časti KN sa stanovuje, že na účely podpoložiek 2206 00 31 a 2206 00 39 sa kvasené nápoje predkladané v inom balení ako vo fľašiach so zátkou v tvare „hríbika“ pridržiavanou svorkami alebo kovovými zvierkami, ktoré pri teplote 20 °C majú pretlak najmenej 1,5 baru, považujú za „šumivé“.

               (3)

               V poznámke k podpoložke 1 k 22. kapitole druhej časti KN sa stanovuje, že na účely podpoložky 2204 10 termín „šumivé víno“ znamená víno, ktoré má pri uchovávaní v uzavretých nádobách pri teplote 20 °C pretlak najmenej 3 bary.

               (4)

               V smernici Rady 92/83/EHS (2) sa uvádza, že „ostatné šumivé kvasené nápoje“ spadajúce nielen pod položky 2204 a 2205, ale aj pod číselný znak KN 2206 00 91, ako sa uplatňovali v čase prijatia smernice (v súčasnosti číselné znaky KN 2206 00 31 a 2206 00 39), majú pretlak 3 bary alebo viac.

               (5)

               Vedecky ani inak nie je možné odôvodniť, prečo by sa mali uplatňovať odlišné limitné hodnoty, pokiaľ ide o pretlak šumivých kvasených nápojov, bez ohľadu na ich zatriedenie pod KN kódy 2204, 2205 alebo 2206.

               (6)

               V záujme právnej istoty je potrebné zmeniť doplnkovú poznámku 10 k 22. kapitole druhej časti KN nahradením existujúcej limitnej hodnoty „najmenej 1,5 baru“ hodnotou „3 bary alebo viac“.

               (7)

               S cieľom zabezpečiť súlad a jednotnú interpretáciu kombinovanej nomenklatúry v celej Únii, pokiaľ ide o vymedzenie termínu „šumivé nápoje“, doplnková poznámka 10 k 22. kapitole druhej časti KN by sa mala zmeniť.

               (8)

               Nariadenie (EHS) č. 2658/87 by sa preto malo zodpovedajúcim spôsobom zmeniť.

               (9)

               Výbor pre colný kódex nepredložil stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   V 22. kapitole druhej časti kombinovanej nomenklatúry uvedenej v prílohe I k nariadeniu (EHS) č. 2658/87 sa druhá zarážka doplnkovej poznámky 10 nahrádza takto:

               „—

                  kvasené nápoje predkladané v inom balení, ktoré pri teplote 20 °C majú pretlak 3 bary alebo viac.“

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. marca 2018

            Za Komisiu

            predseda

         Jean-Claude JUNCKER

      (1)  Ú. v. ES L 256, 7.9.1987, s. 1.

      (2)  Smernica Rady 92/83/EHS z 19. októbra 1992 o zosúladení štruktúr spotrebných daní pre etanol a alkoholické nápoje (Ú. v. ES L 316, 31.10.1992, s. 21).


title: Vykonávacie nariadenie Komisie (EÚ) 2018/399 z 1. marca 2018, ktorým sa do registra chránených označení pôvodu a chránených zemepisných označení zapisuje názov [„Beelitzer Spargel“ (CHZO)]

text:
               15.3.2018

               SK

               Úradný vestník Európskej únie

               L 72/12

         VYKONÁVACIE NARIADENIE KOMISIE (EÚ) 2018/399
   z 1. marca 2018,
   ktorým sa do registra chránených označení pôvodu a chránených zemepisných označení zapisuje názov [„Beelitzer Spargel“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Nemecka o zápis názvu „Beelitzer Spargel“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Beelitzer Spargel“ by sa mal zapísať do registra,

         PRIJALA TOTO NARIADENIE:
   Článok 1
   Názov „Beelitzer Spargel“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. marca 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 388, 17.11.2017, s. 9.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2018/610 z 19. apríla 2018 o minimálnej predajnej cene sušeného odstredeného mlieka pre devätnástu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
               20.4.2018

               SK

               Úradný vestník Európskej únie

               L 101/69

         VYKONÁVACIE NARIADENIE KOMISIE (EÚ) 2018/610
   z 19. apríla 2018
   o minimálnej predajnej cene sušeného odstredeného mlieka pre devätnástu čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
   keďže:

               (1)

               Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

               (2)

               Vzhľadom na ponuky prijaté na základe devätnástej čiastkovej výzvy na predkladanie ponúk by sa mala stanoviť minimálna predajná cena.

               (3)

               Výbor pre spoločnú organizáciu poľnohospodárskych trhov nevydal stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Pokiaľ ide o devätnástu čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 17. apríla 2018, minimálna predajná cena sa stanovuje na 105,10 EUR/100 kg.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 206, 30.7.2016, s. 71.

      (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2018/854 z 8. júna 2018, ktorým sa názvu „Cairanne“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013

text:
               11.6.2018

               SK

               Úradný vestník Európskej únie

               L 146/2

         VYKONÁVACIE NARIADENIE KOMISIE (EÚ) 2018/854
   z 8. júna 2018,
   ktorým sa názvu „Cairanne“ (CHOP) udeľuje ochrana na základe článku 99 nariadenia Európskeho parlamentu a Rady (EÚ) č. 1308/2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 99,
   keďže:

               (1)

               V súlade s článkom 97 ods. 2 a 3 nariadenia (EÚ) č. 1308/2013 Komisia preskúmala žiadosť Francúzska o zápis názvu „Cairanne“ a uverejnila ju v Úradnom vestníku Európskej únie (2).

               (2)

               Komisii nebola oznámená žiadna námietka v zmysle článku 98 nariadenia (EÚ) č. 1308/2013.

               (3)

               V súlade s článkom 99 nariadenia (EÚ) č. 1308/2013 by mal byť názov „Cairanne“ chránený a zapísaný do registra uvedeného v článku 104 daného nariadenia.

               (4)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Týmto sa udeľuje ochrana názvu „Cairanne“ (CHOP).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júna 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ C 8, 11.1.2018, s. 5.


title: Vykonávacie nariadenie Komisie (EÚ) 2018/855 z 8. júna 2018, ktorým sa dvestoosemdesiaty šiestykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
               11.6.2018

               SK

               Úradný vestník Európskej únie

               L 146/3

         VYKONÁVACIE NARIADENIE KOMISIE (EÚ) 2018/855
   z 8. júna 2018,
   ktorým sa dvestoosemdesiaty šiestykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 5. júna 2018 sankčný výbor Bezpečnostnej rady OSN rozhodol o zmene jedného záznamu v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júna 2018

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu Rady (ES) č. 881/2002 sa mení takto:
      Pod nadpisom „Právnické osoby, skupiny a subjekty“ sa menia identifikačné údaje pre tento záznam:
      „Al-Nusrah Front for the People of the Levant (alias a) the Victory Front; b) Jabhat al-Nusrah; c) Jabhet al-Nusra; d) Al-Nusrah Front; e) Al-Nusra Front; f) Ansar al-Mujahideen Network); g) Levantine Mujahideen on the Battlefields of Jihad; h) Jabhat Fath al Sham; i) Jabhat Fath al-Sham; j) Jabhat Fatah al-Sham; k) Jabhat Fateh Al-Sham; l) Fatah al-Sham Front; m) Fateh al-Sham Front); n) Conquest of the Levant Front; o) The Front for the Liberation of al Sham; p) Front for the Conquest of Syria/the Levant; q) Front for the Liberation of the Levant; r) Front for the Conquest of Syria. Ďalšie informácie: a) pôsobí v Sýrskej arabskej republike b) Iraku; c) v období od 30. mája 2013 do 13. mája 2014 uvedený ako alias subjektu Al-Qaida in Iraq. Dátum zaradenia do zoznamu podľa článku 7d ods. 2 písm. i): 14.5.2014.“, ktorý sa nahrádza takto:

         „Al-Nusrah Front for the People of the Levant [alias a) Hay'at Tahrir al-Sham (HTS); b) Hay'et Tahrir al-Sham; c) Hayat Tahrir al-Sham; d) Assembly for the Liberation of Syria; e) Assembly for the Liberation of the Levant; f) Liberation of al-Sham Commission; g) Liberation of the Levant Organisation Tahrir al-Sham; h) Tahrir al-Sham Hay'at; i) the Victory Front; j) Jabhat al-Nusrah; k) Jabhet al-Nusra; l) Al-Nusrah Front; m) Al-Nusra Front; n) Ansar al-Mujahideen Network; o) Levantine Mujahideen on the Battlefields of Jihad; p) Jabhat Fath al Sham; q) Jabhat Fath al-Sham; r) Jabhat Fatah al-Sham; s) Jabhat Fateh Al-Sham; t) Fatah al-Sham Front; u) Fateh al-Sham Front; v) Conquest of the Levant Front; w) The Front for the Liberation of al Sham; x) Front for the Conquest of Syria/the Levant; y) Front for the Liberation of the Levant; z) Front for the Conquest of Syria]. Ďalšie informácie: a) pôsobí v Sýrskej arabskej republike; b) Iraku; c) v období od 30. mája 2013 do 13. mája 2014 uvedený ako alias siete al-Káida v Iraku. Dátum zaradenia do zoznamu v zmysle článku 7d ods. 2 písm. i): 14.5.2014.“


title: Vykonávacie nariadenie Komisie (EÚ) 2018/892 z 21. júna 2018 o minimálnej predajnej cene sušeného odstredeného mlieka pre dvadsiatu prvú čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080

text:
               22.6.2018

               SK

               Úradný vestník Európskej únie

               L 159/30

         VYKONÁVACIE NARIADENIE KOMISIE (EÚ) 2018/892
   z 21. júna 2018
   o minimálnej predajnej cene sušeného odstredeného mlieka pre dvadsiatu prvú čiastkovú výzvu na predkladanie ponúk v rámci verejnej súťaže vyhlásenej vykonávacím nariadením (EÚ) 2016/2080
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 32,
   keďže:

               (1)

               Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania.

               (2)

               Vzhľadom na ponuky prijaté na základe dvadsiatej prvej čiastkovej výzvy na predkladanie ponúk by sa mala stanoviť minimálna predajná cena.

               (3)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Pokiaľ ide o dvadsiatu prvú čiastkovú výzvu na predkladanie ponúk, ktorá sa týka predaja sušeného odstredeného mlieka v rámci verejnej súťaže vyhlásenej vykonávacím nariadením (EÚ) 2016/2080 a v prípade ktorej lehota na predkladanie ponúk skončila 19. júna 2018, minimálna predajná cena sa stanovuje na 119,50 EUR/100 kg.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. júna 2018

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 206, 30.7.2016, s. 71.

      (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).


title: Vykonávacie nariadenie Komisie (EÚ) 2018/891 z 21. júna 2018, ktorým sa pre určité režimy priamej podpory stanovené v nariadení Európskeho parlamentu a Rady (EÚ) č. 1307/2013 stanovujú rozpočtové stropy na rok 2018

text:
               22.6.2018

               SK

               Úradný vestník Európskej únie

               L 159/21

         VYKONÁVACIE NARIADENIE KOMISIE (EÚ) 2018/891
   z 21. júna 2018,
   ktorým sa pre určité režimy priamej podpory stanovené v nariadení Európskeho parlamentu a Rady (EÚ) č. 1307/2013 stanovujú rozpočtové stropy na rok 2018
   EURÓPSKA KOMISIA,
   so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1), a najmä na jeho článok 22 ods. 1, článok 36 ods. 4, článok 42 ods. 2, článok 47 ods. 3, článok 49 ods. 2, článok 51 ods. 4 a článok 53 ods. 7,
   keďže:

               (1)

               Pre každý členský štát, ktorý uplatňuje režim základných platieb stanovený v hlave III kapitole 1 nariadenia (EÚ) č. 1307/2013, musí Komisia stanoviť ročný vnútroštátny strop na rok 2018 podľa článku 22 ods. 1 uvedeného nariadenia tak, že od ročného vnútroštátneho stropu stanoveného v prílohe II k uvedenému nariadeniu odpočíta stropy stanovené podľa článkov 42, 47, 49, 51 a 53 uvedeného nariadenia. V súlade s článkom 22 ods. 2 nariadenia (EÚ) č. 1307/2013 treba zohľadniť každé zvýšenie, ktoré členské štáty uplatnia v zmysle daného ustanovenia.

               (2)

               Pre každý členský štát, ktorý uplatňuje režim jednotnej platby na plochu stanovený v hlave III kapitole 1 nariadenia (EÚ) č. 1307/2013, musí Komisia stanoviť ročný vnútroštátny strop na rok 2018 podľa článku 36 ods. 4 uvedeného nariadenia tak, že od ročného vnútroštátneho stropu stanoveného v prílohe II k uvedenému nariadeniu odpočíta stropy stanovené podľa článkov 42, 47, 49, 51 a 53 uvedeného nariadenia. V súlade s článkom 36 ods. 4 druhým pododsekom nariadenia (EÚ) č. 1307/2013 platí, že pri stanovovaní ročného vnútroštátneho stropu pre režim jednotnej platby na plochu Komisia zohľadní každé zvýšenie, ktoré členské štáty uplatnili na základe uvedeného ustanovenia.

               (3)

               Pre každý členský štát, ktorý poskytuje redistributívnu platbu stanovenú v hlave III kapitole 2 nariadenia (EÚ) č. 1307/2013, musí Komisia stanoviť ročný vnútroštátny strop na rok 2018 podľa článku 42 ods. 2 uvedeného nariadenia na percentuálnom základe, ktorý oznámili príslušné členské štáty v zmysle článku 42 ods. 1 uvedeného nariadenia.

               (4)

               Pokiaľ ide o platbu na poľnohospodárske postupy prospešné pre klímu a životné prostredie stanovenú v hlave III kapitole 3 nariadenia (EÚ) č. 1307/2013 v roku 2018, musia sa ročné vnútroštátne stropy podľa článku 47 ods. 3 uvedeného nariadenia vypočítať na rok 2018 v súlade s článkom 47 ods. 1 uvedeného nariadenia a dosiahnuť výšku 30 % vnútroštátneho stropu príslušného členského štátu stanoveného v prílohe II k uvedenému nariadeniu.

               (5)

               Pre členské štáty, ktoré poskytujú platbu na oblasti s prírodnými prekážkami stanovenú v hlave III kapitole 4 nariadenia (EÚ) č. 1307/2013, musí Komisia stanoviť ročné vnútroštátne stropy na rok 2018 podľa článku 49 ods. 2 uvedeného nariadenia na percentuálnom základe, ktorý oznámili príslušné členské štáty v zmysle článku 49 ods. 1 uvedeného nariadenia.

               (6)

               Pokiaľ ide o platbu pre mladých poľnohospodárov stanovenú v hlave III kapitole 5 nariadenia (EÚ) č. 1307/2013, musí Komisia stanoviť ročné vnútroštátne stropy na rok 2018 podľa článku 51 ods. 4 uvedeného nariadenia na percentuálnom základe, ktorý oznámili členské štáty v zmysle článku 51 ods. 1 uvedeného nariadenia a ktorý nesmie byť vyšší ako 2 % ročného stropu stanoveného v prílohe II.

               (7)

               Ak celková výška platby pre mladých poľnohospodárov uplatnená v roku 2018 prekročí v členskom štáte strop stanovený pre daný členský štát podľa článku 51 ods. 4 nariadenia (EÚ) č. 1307/2013, členský štát musí rozdiel financovať v súlade s článkom 51 ods. 2 uvedeného nariadenia a súčasne dodržať maximálnu výšku stanovenú v článku 51 ods. 1 uvedeného nariadenia. V záujme jasnosti je vhodné stanoviť túto maximálnu výšku pre každý členský štát.

               (8)

               Pre každý členský štát, ktorý v roku 2018 poskytuje dobrovoľnú viazanú podporu stanovenú v hlave IV kapitole 1 nariadenia (EÚ) č. 1307/2013, musí Komisia na rok 2018 stanoviť ročný vnútroštátny strop podľa článku 53 ods. 7 uvedeného nariadenia na percentuálnom základe, ktorý oznámil príslušný členský štát v zmysle článku 54 ods. 1 uvedeného nariadenia.

               (9)

               Uplatňovanie režimov priamej podpory stanovených podľa nariadenia (EÚ) č. 1307/2013 na rok 2018 sa začalo 1. januára 2018. V záujme konzistentnosti medzi uplatniteľnosťou uvedeného nariadenia na rok nároku 2018 a uplatniteľnosťou príslušných rozpočtových stropov by sa toto nariadenie malo uplatňovať od rovnakého dátumu.

               (10)

               Opatrenia stanovené v tomto nariadení sú v súlade so stanoviskom Výboru pre priame platby,

         PRIJALA TOTO NARIADENIE:
   Článok 1
   Pre režim základných platieb podľa článku 22 ods. 1 nariadenia (EÚ) č. 1307/2013 sa ročné vnútroštátne stropy na rok 2018 stanovujú v bode I prílohy k tomuto nariadeniu.
   Pre režim jednotnej platby na plochu podľa článku 36 ods. 4 nariadenia (EÚ) č. 1307/2013 sa ročné vnútroštátne stropy na rok 2018 stanovujú v bode II prílohy k tomuto nariadeniu.
   Pre redistributívnu platbu podľa článku 42 ods. 2 nariadenia (EÚ) č. 1307/2013 sa ročné vnútroštátne stropy na rok 2018 stanovujú v bode III prílohy k tomuto nariadeniu.
   Pre platbu na poľnohospodárske postupy prospešné pre klímu a životné prostredie podľa článku 47 ods. 3 nariadenia (EÚ) č. 1307/2013 sa ročné vnútroštátne stropy na rok 2018 stanovujú v bode IV prílohy k tomuto nariadeniu.
   Pre platbu na oblasti s prírodnými prekážkami podľa článku 49 ods. 2 nariadenia (EÚ) č. 1307/2013 sa ročné vnútroštátne stropy na rok 2018 stanovujú v bode V prílohy k tomuto nariadeniu.
   Pre platbu pre mladých poľnohospodárov podľa článku 51 ods. 4 nariadenia (EÚ) č. 1307/2013 sa ročné vnútroštátne stropy na rok 2018 stanovujú v bode VI prílohy k tomuto nariadeniu.
   Maximálna výška platby pre mladých poľnohospodárov podľa článku 51 ods. 1 nariadenia (EÚ) č. 1307/2013 sa na rok 2018 stanovuje v bode VII prílohy k tomuto nariadeniu.
   Pre dobrovoľnú viazanú podporu podľa článku 53 ods. 7 nariadenia (EÚ) č. 1307/2013 sa ročné vnútroštátne stropy na rok 2018 stanovujú v bode VIII prílohy k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Uplatňuje sa od 1. januára 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. júna 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 608.

      PRÍLOHA
      I.   Ročné vnútroštátne stropy pre režim základných platieb podľa článku 22 ods. 1 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Belgicko

                  214 405

                  Dánsko

                  546 808

                  Nemecko

                  3 005 470

                  Írsko

                  825 895

                  Grécko

                  1 103 650

                  Španielsko

                  2 835 995

                  Francúzsko

                  3 036 371

                  Chorvátsko

                  126 001

                  Taliansko

                  2 217 396

                  Luxembursko

                  22 760

                  Malta

                  649

                  Holandsko

                  475 161

                  Rakúsko

                  470 387

                  Portugalsko

                  273 500

                  Slovinsko

                  74 288

                  Fínsko

                  262 554

                  Švédsko

                  402 464

                  Spojené kráľovstvo

                  2 102 726

            II.   Ročné vnútroštátne stropy pre režim jednotnej platby na plochu podľa článku 36 ods. 4 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Bulharsko

                  379 916

                  Česká republika

                  472 217

                  Estónsko

                  87 170

                  Cyprus

                  30 340

                  Lotyšsko

                  137 210

                  Litva

                  184 186

                  Maďarsko

                  733 283

                  Poľsko

                  1 568 075

                  Rumunsko

                  989 564

                  Slovensko

                  260 865

            III.   Ročné vnútroštátne stropy pre redistributívnu platbu podľa článku 42 ods. 2 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Belgicko

                  46 780

                  Bulharsko

                  55 872

                  Nemecko

                  337 423

                  Francúzsko

                  690 084

                  Chorvátsko

                  27 939

                  Litva

                  71 298

                  Poľsko

                  293 930

                  Portugalsko

                  23 050

                  Rumunsko

                  99 436

                  Spojené kráľovstvo

                  64 991

            IV.   Ročné vnútroštátne stropy pre platby na poľnohospodárske postupy prospešné pre klímu a životné prostredie podľa článku 47 ods. 3 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Belgicko

                  146 689

                  Bulharsko

                  238 428

                  Česká republika

                  258 512

                  Dánsko

                  248 032

                  Nemecko

                  1 446 097

                  Estónsko

                  40 181

                  Írsko

                  363 445

                  Grécko

                  556 642

                  Španielsko

                  1 464 015

                  Francúzsko

                  2 070 253

                  Chorvátsko

                  83 816

                  Taliansko

                  1 125 581

                  Cyprus

                  14 747

                  Lotyšsko

                  76 588

                  Litva

                  142 596

                  Luxembursko

                  10 038

                  Maďarsko

                  402 903

                  Malta

                  1 573

                  Holandsko

                  204 785

                  Rakúsko

                  207 524

                  Poľsko

                  1 029 371

                  Portugalsko

                  177 212

                  Rumunsko

                  561 846

                  Slovinsko

                  40 542

                  Slovensko

                  134 447

                  Fínsko

                  157 219

                  Švédsko

                  209 617

                  Spojené kráľovstvo

                  958 734

            V.   Ročné vnútroštátne stropy pre platby na oblasti s prírodnými prekážkami podľa článku 49 ods. 2 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Dánsko

                  2 857

                  Slovinsko

                  2 135

            VI.   Ročné stropy pre platby pre mladých poľnohospodárov podľa článku 51 ods. 4 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Belgicko

                  9 229

                  Bulharsko

                  1 329

                  Česká republika

                  1 723

                  Dánsko

                  4 942

                  Nemecko

                  48 203

                  Estónsko

                  442

                  Írsko

                  24 230

                  Grécko

                  37 109

                  Španielsko

                  97 601

                  Francúzsko

                  69 008

                  Chorvátsko

                  5 588

                  Taliansko

                  37 519

                  Cyprus

                  480

                  Lotyšsko

                  3 200

                  Litva

                  5 941

                  Luxembursko

                  502

                  Maďarsko

                  5 372

                  Malta

                  21

                  Holandsko

                  13 652

                  Rakúsko

                  13 835

                  Poľsko

                  34 312

                  Portugalsko

                  11 814

                  Rumunsko

                  18 728

                  Slovinsko

                  2 027

                  Slovensko

                  857

                  Fínsko

                  5 241

                  Švédsko

                  10 481

                  Spojené kráľovstvo

                  16 358

            VII.   Maximálna výška platby pre mladých poľnohospodárov podľa článku 51 ods. 1 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Belgicko

                  9 779

                  Bulharsko

                  15 895

                  Česká republika

                  17 234

                  Dánsko

                  16 535

                  Nemecko

                  96 406

                  Estónsko

                  2 679

                  Írsko

                  24 230

                  Grécko

                  37 109

                  Španielsko

                  97 601

                  Francúzsko

                  138 017

                  Chorvátsko

                  5 588

                  Taliansko

                  75 039

                  Cyprus

                  983

                  Lotyšsko

                  5 106

                  Litva

                  9 506

                  Luxembursko

                  669

                  Maďarsko

                  26 860

                  Malta

                  105

                  Holandsko

                  13 652

                  Rakúsko

                  13 835

                  Poľsko

                  68 625

                  Portugalsko

                  11 814

                  Rumunsko

                  37 456

                  Slovinsko

                  2 703

                  Slovensko

                  8 963

                  Fínsko

                  10 481

                  Švédsko

                  13 974

                  Spojené kráľovstvo

                  63 916

            VIII.   Ročné vnútroštátne stropy pre dobrovoľnú viazanú podporu podľa článku 53 ods. 7 nariadenia (EÚ) č. 1307/2013

                  (v tisícoch EUR)

                  Kalendárny rok

                  2018

                  Belgicko

                  82 129

                  Bulharsko

                  119 214

                  Česká republika

                  129 256

                  Dánsko

                  24 135

                  Estónsko

                  6 142

                  Írsko

                  3 000

                  Grécko

                  184 049

                  Španielsko

                  584 919

                  Francúzsko

                  1 035 126

                  Chorvátsko

                  41 908

                  Taliansko

                  450 232

                  Cyprus

                  3 932

                  Lotyšsko

                  38 294

                  Litva

                  71 298

                  Luxembursko

                  160

                  Maďarsko

                  201 452

                  Malta

                  3 000

                  Holandsko

                  3 353

                  Rakúsko

                  14 527

                  Poľsko

                  505 548

                  Portugalsko

                  117 535

                  Rumunsko

                  242 576

                  Slovinsko

                  17 568

                  Slovensko

                  58 260

                  Fínsko

                  102 716

                  Švédsko

                  90 834

                  Spojené kráľovstvo

                  52 972


title: Vykonávacie nariadenie Komisie (EÚ) 2018/938 z 20. júna 2018, ktorým sa do Registra chránených označení pôvodu a chránených zemepisných označení zapisuje názov [„Choucroute d'Alsace“ (CHZO)]

text:
               3.7.2018

               SK

               Úradný vestník Európskej únie

               L 166/1

         VYKONÁVACIE NARIADENIE KOMISIE (EÚ) 2018/938
   z 20. júna 2018,
   ktorým sa do Registra chránených označení pôvodu a chránených zemepisných označení zapisuje názov [„Choucroute d'Alsace“ (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Francúzska o zápis názvu „Choucroute d'Alsace“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Choucroute d'Alsace“ by sa mal zapísať do registra,

         PRIJALA TOTO NARIADENIE:
   Článok 1
   Názov „Choucroute d'Alsace“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2018

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 51, 10.2.2018, s. 29.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).